Usain Bolt

Usain St. Leo Bolt (s. 21. elokuuta 1986 Trelawny, Jamaika) on jamaikalainen pikajuoksija, joka päätti kilpailu-uransa vuoden 2017 MM-kisoihin. Hän on kaikkien aikojen menestynein pikajuoksija. Bolt on 100 ja 200 metrin matkoilla kuusinkertainen olympiavoittaja ja seitsenkertainen maailmanmestari. Hän pitää hallussaan molempien pikamatkojen maailmanennätyksiä. Henkilökohtaisten saavutusten lisäksi hän on Jamaikan pikaviestijoukkueen jäsenenä voittanut kaksi kultaa olympialaisissa ja neljä MM-kilpailuissa.

Bolt on valittu IAAF:n vuoden miesyleisurheilijaksi kuusi kertaa, vuosina 2008, 2009, 2011, 2012, 2013 ja 2016. Tiedotusvälineiden Boltille antama lempinimi on ”Lightning Bolt” ().

 Tausta 

Usain Boltin vanhemmat olivat päivittäistavarakauppiaita. Hän oli hyvin kiinnostunut eurooppalaisista jalkapalloseuroista Real Madridista ja Manchester Unitedista. Hän aloitti kuitenkin yleisurheilun koulunsa valmentajien ohjaamana.

 Ura 

Bolt aloitti pikajuoksun harrastamisen 10-vuotiaana, kun hänen lahjakkuutensa huomattiin. Vuonna 2002 vähän alle 16-vuotiaana Bolt juoksi 200 metriä aikaan 20,53. Huhtikuussa 2004 alle 18-vuotiaana hän alitti 20 sekunnin rajan ajallaan 19,93, joka oli myös alle 20-vuotiaiden maailmanennätysAlle 20-vuotiaiden miesten maailmanennätykset, IAAF . Bolt oli ainoa alle 20-vuotiaana 20 sekuntia alittanut urheilija, kunnes Panaman Alonso Edward juoksi 19-vuotiaana ajan 19,81 Berliinin MM-kisoissa 2009.Sprinting Elite (kohdasta ”Youngest Athletes to run Sub-20”. 

Aikuisten arvokilpailuista Bolt voitti ensimmäisen mitalinsa Osakan MM-kisoissa 2007. Ateenan olympialaisissa 2004 Bolt kärsi takareisivammasta ja putosi jo alkuerissä ajalla 21,05. Helsingin MM-kilpailuissa 2005 hän pääsi finaaliin mutta loukkaantui juoksun aikana ja jäi finaalin viimeiseksi ajalla 26,27. Osakassa 2007 Bolt sai MM-hopeaa 200 metrin juoksussa Tyson Gayn jälkeen ajalla 19,91 sekä hopeaa pikaviestissä Jamaikan ennätyksen juosseessa joukkueessa.

Kesäkuussa 2007 Bolt juoksi Jamaikan mestaruuskisoissa ennätyksekseen 19,75 ja rikkoi lähes 36 vuotta vanhan Don Quarrien hallussa olleen Jamaikan ennätyksen 19,86.

3. toukokuuta 2008 Bolt juoksi 100 metrillä kaikkien aikojen toiseksi parhaan ajan 9,76 ja paransi aikaisempaa ennätystään (10,03) 27 sekunnin sadasosaa. 31. toukokuuta 2008 hän juoksi New Yorkissa käydyssä kilpailussa 100 metrillä uuden maailmanennätysajan 9,72. Kyseinen tulos oli 0,02 sekuntia parempi kuin aikaisempi ME 9,74, jota piti hallussaan hänen maanmiehensä Asafa Powell.. Ateenassa 13. heinäkuuta 2008 Bolt paransi 200 metrin ennätyksensä tulokseen 19,67.

pienois|vasen|Bolt poseeraa kameralle Lontoossa sijaitsevassa yleisurheiluhallissa kesällä 2009.

Pekingin olympialaisissa 16. elokuuta 2008 Bolt voitti kultaa 100 metrillä maailmanennätyksellä 9,69. Loppukilpailu juostiin täysin tyynissä oloissa ja Bolt hiljensi vauhtiaan ja ryhtyi tuulettelemaan kesken juoksun. Vain muutaman päivän myöhemmin, 20. elokuuta, Bolt juoksi 0,9 m/s vastatuuleen miesten 200 metrin maailmanennätyksen 19,30 rikkoen Michael Johnsonin vanhan ennätyksen ja voitti kisojen toisen olympiakultansa. Viimeksi Carl Lewis Los Angelesissa 1984 onnistui voittamaan sekä 100 että 200 metrin olympiakullan. Olympiakultaa maailmanennätysajalla voittaneessa Jamaikan pikaviestijoukkueessa hän juoksi kolmannen osuuden. Myöhemmin Jamaika hylättiin, kun Boltin joukkuekaveri Nesta Carter kärysi dopingista.

Bolt on ensimmäinen miespikajuoksija sitten jamaikalaisen Don Quarrien jälkeen, joka pitää samaan aikaan hallussaan 100 ja 200 metrin maailmanennätyksiä. Quarrie piti matkojen käsiajanoton maailmanennätyksiä hallussaan 1970-luvulla.

pienois|Usain Bolt Berliinin MM-kilpailujen 200 metrin juoksun puolivälierän lähtökiihdytyksessä.

16. elokuuta 2009, tasan vuosi Pekingin olympialaisten 100 metrin loppukilpailun jälkeen Bolt voitti Berliinin MM-kilpailuissa 100 metrin maailmanmestaruuden uudella maailmanennätysajalla 9,58 sekuntia. Toiseksi juossut Tyson Gay hävisi hänelle 13 sekunnin sadasosaa. Neljä päivää myöhemmin 200 metrin juoksun loppukilpailussa Bolt voitti maailmanmestaruuden maailmanennätysajalla 19,19 s. Näin hänestä tuli ensimmäinen mies, joka on ollut yhtäaikaisesti sekä 100 että 200 metrin juoksun hallitseva olympiavoittaja ja maailmanmestari. Pikaviestissä hän juoksi kolmannen osuuden Jamaikan voittaessa maailmanmestaruuden kilpailuennätyksellä 37,31.

Bolt kärsi tappion elokuussa 2010 Tukholmassa 100 metrin juoksussa Tyson Gaylle, ja myöhemmin hänen kerrottiin kärsivän selkävaivoista. Daegun MM-kilpailuissa 2011 Bolt oli 100 metrin alkuerissä ylivoimainen, mutta finaalissa hänet hylättiin varaslähdön vuoksi, ja hän joutui ulos kisasta. Maailmanmestaruuden otti hänen maanmiehensä Yohan Blake. 200 metrillä Bolt voitti maailmanmestaruuden kaikkien aikojen neljänneksi parhaalla ajalla 19,40.

Bolt voitti Lontoon olympialaisissa 2012 kultaa 100 metrillä olympiaennätysajalla 9,63. Hän kukisti toiseksi sijoittuneen Yohan Blaken 12 sadasosasekunnilla. 200 metrillä hän voitti niin ikään kultaa ajalla 19,32. Blake oli toinen häviten 100 metrin tapaan 12 sadasosasekuntia. Pikaviestissä Boltin ankkuroima Jamaika voitti kultaa ME-ajalla 36,84.

Bolt voitti Moskovan MM-kilpailuissa 2013 100 metrin maailmanmestaruuden ajalla 9,77. Hän kukisti hopeaa saaneen Justin Gatlinin 0,08 sekunnilla. 200 metriä hän voitti ajalla 19,66, ja hänestä tuli miehissä matkan ensimmäinen kolminkertainen maailmanmestari. 4 × 100 metrin viestissä hän juoksi ankkuriosuuden Jamaikan voittaessa kultaa ajalla 37,36. Tämä oli Boltin kymmenes MM-mitali, ja hän nousi eniten MM-mitaleja saaneeksi miesyleisurheilijaksi Carl Lewisin kanssa. 

Glasgow’n Kansainyhteisön kisoissa 2014 Bolt juoksi ankkuriosuuden Jamaikan kultaa voittaneessa pikaviestijoukkueessa. Helmikuussa 2015 Bolt ilmoitti päättävänsä uransa Lontoon MM-kisoihin 2017. 

Bolt voitti Pekingissä 2015 maailmanmestaruuden 100 metrillä ajalla 9,79 kukistaen Justin Gatlinin yhdellä sadasosasekunnilla. Bolt voitti kultaa myös 200 metrin juoksussa ajalla 19,55 ja 4 × 100 metrin pikaviestissä. Rio de Janeiron olympialaisissa 2016 hän voitti kolmannen peräkkäisen olympiakultansa 100 metrillä kauden parhaallaan 9,81. Bolt voitti toiseksi tulleen Justin Gatlinin 8 sadasosasekunnilla. Hän otti myös 200 metrin olympiavoiton sivuten semifinaalissa juoksemaansa kauden parastaan 19,78. Pikaviestissä hän juoksi ankkuriosuuden Jamaikan kultajoukkueessa.

Lontoon MM-kilpailuissa 2017 Bolt jäi 100 metrillä kolmanneksi ajalla 9,95. Kyseessä oli Boltin mukaan hänen viimeinen henkilökohtainen arvokisakilpailunsa. Hänen uransa päättyi jalkakramppiin samojen kisojen pikaviestin loppukilpailussa.

 Boltin juoksutekniikka 

Pekingin olympialaisten 100 metrin loppukilpailujuoksussa Boltille on mitattu huippunopeudeksi 12,2 m/s (43,9 km/h) ja askelpituudeksi keskimäärin 2,6 metriä. Juoksussa hän otti tapansa mukaan noin 41 askelta. Hän ottaa 100 metrin kilpailun aikana noin 2–2,5 askelta vähemmän kuin monet muut huippupikajuoksijat. Boltin juoksutekniikkaan kuuluu matalahko reiden nosto, jalan eteenpäin vienti suoraviivaisesti ja ”istuva” juoksuasento, jolla saadaan lantiosta lisätehoa juoksuun. Berliinin maailmanmestaruuskisojen 100 metrin loppukilpailussa Boltin huippunopeudeksi mitattiin 12,27 m/s (44,17 km/h) 65,03 metrin kohdalla. Juostessaan 150 metriä vuonna 2009 aikaan 14,35 Bolt saavutti kaikkien aikojen suurimman keskinopeuden kokonaisella juoksumatkalla, 10,45 m/s.

Kolmanneksen Boltin lihaksistosta arvellaan koostuvan erittäin nopeista lihassoluista.

Pituushypyn maailmanennätyksen haltija Mike Powell on arvioinut, että Boltin voisi olla mahdollista hypätä ensimmäisenä ihmisenä yli yhdeksän metriä. 

 Ennätykset 

pienois|Usain Bolt juhlimassa sadan metrin juoksun olympiavoittoaan Pekingissä 2008.

LajiPvmPaikkaAika100 m16. elokuuta 2009Berliini, Saksa9,58 ME150 m17. toukokuuta 2009Manchester, Yhdistynyt kuningaskunta14,35 Epävirall. ME200 m20. elokuuta 2009Berliini, Saksa19,19 ME300 m27. toukokuuta 2010Ostrava, Tšekki30,974 × 100 m viesti11. elokuuta 2012Lontoo, Iso-Britannia36,84 ME400 m5. toukokuuta 2007Kingston, Jamaika45,28

 Saavutuksia 
VuosiKisatPaikkaSijoitusLajiAika2002Nuorten (alle 20-v.) maailmanmestaruuskilpailutKingston, Jamaika kultaa200 m20,612003Junioreiden (alle 18-v.) maailmanmestaruuskilpailutSherbrooke, Kanada kultaa200 m20,402005Keski-Amerikan ja Karibian mestaruuskilpailutNassau, Bahama kultaa200 m Maailmanmestaruuskilpailut Helsinki, Suomi 8.  200 m  26,27 2006  IAAF:n yleisurheilufinaali Stuttgart, Saksa  kolmas  200 m  20,10  Yleisurheilun maailmancup Ateena, Kreikka  toinen  200 m  19,96  2007  Maailmanmestaruuskilpailut Osaka, Japani hopeaa  200 m  19,91 hopeaa  4 × 100 m  37,89 2008  Kesäolympialaiset Peking, Kiina kultaa  100 m  9,69 OE, ME kultaa  200 m  19,30 OE, ME hylkäys  4 × 100 m  37,10 OE, ME 2009  Maailmanmestaruuskilpailut Berliini, Saksa kultaa  100 m  9,58 ME kultaa  200 m  19,19 ME kultaa  4 × 100 m  37,31 IAAF:n yleisurheilufinaali Thessaloniki, Kreikka  voitto  200 m  19,68 2011  Maailmanmestaruuskilpailut Daegu, Etelä-Korea hylkäysfinaalissa 100 m   kultaa  200 m  19,40 kultaa  4 × 100 m  37,04 ME 2012  Kesäolympialaiset Lontoo, Iso-Britannia kultaa  100 m  9,63 OE kultaa  200 m  19,32 kultaa  4 × 100 m  36,84 OE, ME 2013  Maailmanmestaruuskilpailut Moskova, Venäjä kultaa 100 m  9,77 kultaa 200 m  19,66 kultaa 4 × 100 m  37,36 2015  Maailmanmestaruuskilpailut Peking, Kiina kultaa  100 m  9,79 kultaa  200 m  19,55 kultaa 4 × 100 m  37,36 2016  Kesäolympialaiset Rio de Janeiro, Brasilia kultaa  100 m  9,81 kultaa  200 m  19,78 kultaa  4 × 100 m  37,27 2017  Maailmanmestaruuskilpailut Lontoo, Iso-Britannia pronssia  100 m  9,95 DNF  4 × 100 m 

 Parhaat tulokset vuosittain 
 Matka  2001  2002  2003  2004  2005  2006  2007  2008  2009  2010  2011  2012  2013  2014  2015  2016  2017 100 m              10,03  9,69  9,58 ME  9,82  9,76  9,63  9,77  9,98  9,79  9,81  9,95 200 m  21,73  20,58  20,13  19,93  19,99  19,88  19,75  19,30  19,19 ME  19,56  19,40  19,32  19,66    19,55  19,78 400 m      45,35      47,58  45,28    45,54  45,87    46,44    

 Jalkapalloilu 
Bolt on kertonut olevansa Manchester Unitedin kannattaja, ja hänen mukaansa joukkueessa pelaaminen on ollut hänen pitkäaikainen unelmansa. Hän on muun muassa sanonut: ”Tiedän, että tekisin vaikutuksen. Olisin joukkueen nopein, mutta osaisin myös pelata.” Tammikuussa 2018 Bolt ilmoitti osallistuvansa kokeilujaksolle Borussia Dortmundiin, joka alkoi maaliskuussa 2018. Hän osallistui harjoituksiin myös norjalaisen Strömsgodsetin ja australialaisen Central Coast Marinersin kanssa, mutta ei koskaan solminut sopimusta minkään seuran kanssa. Bolt ilmoitti tammikuussa 2019, että ei enää aio jatkaa pyrkimyksiään jalkapalloilijan uralle.

 Muusikkona 

Bolt julkaisi syyskuussa 2021 neljätoista kappaletta sisältävän reggae-vaikutteisen Country Yutes -nimisen albumin. Hän teki sen ystävänsä Nugent ”NJ” Walkerin kanssa.

 Yksityiselämä 

Bolt on seurustellut vuodesta 2014 lähtien jamaikalaisen Kasi Bennetin kanssa, ja he saivat toukokuussa 2020 tytön. He saivat kaksospojat kesäkuussa 2021.

Bolt on joutunut huijauksen kohteeksi ja on menettänyt lähes koko omaisuutensa, yli 10 miljoonaa dollaria reilun 10 vuoden aikana. Boltin asianajaja kertoi tammikuussa 2023 Boltin sijoitustilillä olevan jäljellä vain noin 12 tuhatta dollaria.

 Lähteet 

 . Viitattu 15.8.2016

 Viitteet 

 Aiheesta muualla 

  Taivas kattona Usain Boltille. Varaslahto.netin artikkeli Boltista vuodelta 2003. (arkistoitu versio)
 Usain Boltin MM-menestys 2009, artikkeli sekä videoita Ylen Elävässä arkistossa.

Luokka:Jamaikalaiset pikajuoksijat
Luokka:Jamaikalaiset olympiavoittajat
Luokka:Vuonna 1986 syntyneet
Luokka:Elävät henkilöt
Luokka:Seulonnan keskeiset artikkelit